เรื่องร้องเรียน: สอบถามได้ไหมครับ ว่าการตัดต้นไม้แบบยอดกุดทั้งที่ไม่มีสายไฟฟ้าอยู่ใกล้เคียง มันมีเหตุผลอะไรรึครับ
การดำเนินการของเจ้าหน้าที่: สำนักสิ่งแวดล้อม ตรวจสอบแล้ว บริเวณดังกล่าวเป็นสวนหย่อมเกาะกลางถนนติดทางยกระดับลอยฟ้า ซึ่งลักษณะพฤกษศาสตร์ของต้นพญาสัตบรรณจะสูงได้ถึง15-35เมตร พุ่มใบแตกรอบข้อเป็นชั้นคล้ายฉัตร  การตัดแต่งคือการตัดข้อตั้งที่ตั้งฉากกับลำต้นไม่ใช่การตัดยอดกุด ทั้งนี้เป็นการตัดแต่งเพื่อควบคุมความสูงต้นไว้ตามหลักวิชาการ คือจำกัดให้ต้นพญา สัตบรรณตามทรงพุ่มธรรมชาติให้มีชั้นบนสุดต่ำกว่าทางยกระดับลอยฟ้า เพราะต้นไม้อยู่ใกล้ทางยกระดับ  ดังนั้นหากปล่อยให้สูงตามธรรมชาติเช่นในสวนสาธารณะจะมีความเสี่ยงที่กิ่งก้านพุ่มใบชั้นต่อๆไปของพญาสัตบรรณจะล้ำเข้าไปบริเวณบนทางยกระดับลอยฟ้าดังกล่าวและอาจบดบังวิสัยทัศนการขับขี่เสี่ยงต่ออุบัติเหตุทางรถยนต์ นอกจากนี้เป็นการควบคุมความสูงต้นพญาสัตบรรณให้น้ำหนักเรือนยอดสมดุลกับรากเพื่อป้องกันการโค่นล้ม  เสี่ยงต่อความปลอดภัยของผุ้สัญจรผ่านไปมา  และเป็นการดูแลบำรุงรักษาให้ต้นไม้ใหญ่สามารถอยู่ได้ในพื้นที่เมืองที่มีข้อจำกัดเรื่องพื้นที่ปลูกต้นไม้ เพื่อช่วยลดมลพิษอากาศ
ความเห็นของผู้แจ้ง: ใช่จริงๆเหรอครับ คุณตอบตัวเองในฐานะประชาชนที่ใช้รถใช้ถนน ต้องการร่มเงาต้นไม้ ต้องการเมืองที่สวยงามเหมือนๆกัน  การตัดแต่งทรงพุ่ม คือริดกิ่งที่จะเกินเข้าไปรบกวนการใช้งาน  กลับไปดูดีๆอีกทีว่าที่ทำลงไปคือมักง่าย หรือตั้งใจครับ
พื้นที่: แขวงบางยี่ขัน เขตบางพลัด กรุงเทพมหานคร